Diari Oficial de la Generalitat Valenciana


Sumari del DOGV 3596, del 04-10-1999 (1999/8414)

RESOLUCIÓ de 23 de setembre de 1999, del Secretari General de la Presidència, de l'Ordre de 6 d'abril de 1999, per la qual es convoquen per a 1999 ajudes destinades al foment d'activitats i projectes de sensibilització social i/o educació que realitzen les organitzacions no governamentals per al desenvolupament (ongd), en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8414


Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de setembre de 1999, del Secretari General de la Presidència, de l'Ordre de 6 d'abril de 1999, per la qual es convoquen per a 1999 ajudes destinades al foment d'activitats i projectes de sensibilització social i/o educació que realitzen les organitzacions no governamentals per al desenvolupament (ongd), en l'àmbit de la Comunitat Valenciana. [1999/8414]
  
Vist que en data 13 d'abril de 1999 va ser publicada en el Diari Oficial de la Generalitat Valenciana, número 3.472, l'Ordre de la Conselleria de Presidència de 6 d'abril de 1999, de convocatòria d'ajudes i subvencions destinades al foment d'activitats i projectes de sensibilització social i/o educació al desenvolupament que realitzen les organitzacions no governamentals per al desenvolupament en l'àmbit de la Comunitat Valenciana.
  
Vist que a aquesta convocatòria s'han presentat un total de 31 projectes, en els quals se sol·liciten subvencions que pugen a un import total de 245.430.848 pessetes.
  
Vist que la Comissió Executiva per a l'Aplicació del Programa de Cooperació al Desenvolupament, segons l'article 12 del Decret 201/1997, d'1 de juliol, i l'article 9 de l'ordre de convocatòria, després de valorar els criteris establits en la dita ordre, ha aprovat en la reunió del 21 de setembre de 1999 un dictamen en el qual es realitza una proposta motivada de resolució de la convocatòria.
  
Ateses les atribucions conferides per l'article 9 de l'Ordre de 6 d'abril de 1999; l'article 13 del Decret 201/1997, del Govern Valencià, de data 1 de juliol, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament, posats en relació amb l'article 3 del Decret 13/1999, de 30 de juliol, del president de la Generalitat Valenciana, sobre delegació de competències, i a proposta de la comissió executiva adoptada en la sessió del 21 de setembre de 1999, resolc:
  
Concedir a les entitats i projectes assenyalats en l'annex I les subvencions sol·licitades per l'import que apareix especificat en el mateix annex.
  
I denegar a les indicades en l'annex II les ajudes i subvencions sol·licitades, pels motius que s'expressen en el mateix annex.
  
Contra la present resolució, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense prejudici de la interposició del recurs potestatiu de reposició davant del secretari general de la Presidència, en el termini d'un mes des de l'endemà de la publicació, d'acord amb el que estableixen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.